মনু নদী প্রকল্প
মনু নদী প্রকল্প হলো বাংলাদেশের উত্তর-পূর্বাঞ্চলে সর্ব-বৃহত্তম সেচ ও পানি ব্যবস্থাপনা বিষয়ক প্রকল্প। এ প্রকল্পটির মাধ্যমে মৌলভীবাজার জেলার দুটি উপজেলার ২২,৫৮০ হেক্টর জমিতে সেচ সুবিধা প্রদান করা হচ্ছে। এই প্রকল্পটির কাজ শুরু হয় ১৯৭৫-৭৬ অর্থবছরে এবং এটি সমাপ্ত হয় ১৯৮২-৮৩ অর্থবছরে। প্রকল্পটির পরিচালনা ও রক্ষনাবেক্ষনের দায়িত্বে রয়েছে পানি সম্পদ মন্ত্রণালয়ের অধীনস্থ পানি উন্নয়ন বোর্ড। এই প্রকল্পের ফলে বন্যা নিয়ন্ত্রণের পাশাপাশি শুষ্ক মৌসুমে জমিতে সেচ কাজও করা সম্ভব হচ্ছে।